ใครเป็นเจ้าของถุงยาง DUREX?
ถ้าพูดถึงวันวาเลนไทน์ สินค้าที่แสดงถึงความรัก สามารถใช้ได้ทุกเทศกาลและทุกวัน แต่ผู้คนมักจะเขินอายเมื่อพูดถึงมัน สินค้าที่ลงทุนแมนพูดถึงนั่นก็คือถุงยางอนามัย วันนี้ลงทุนแมนจะเล่าอย่างไม่อายให้ฟัง เกี่ยวกับถุงยางอนามัยที่มีชื่อว่า Durex
14 ก.พ. 2561

ใครเป็นเจ้าของถุงยาง DUREX? / โดย ลงทุนแมน
ถ้าพูดถึงวันวาเลนไทน์
สินค้าที่แสดงถึงความรัก
สามารถใช้ได้ทุกเทศกาลและทุกวัน
แต่ผู้คนมักจะเขินอายเมื่อพูดถึงมัน
สินค้าที่ลงทุนแมนพูดถึงนั่นก็คือ ถุงยางอนามัย
วันนี้ลงทุนแมนจะเล่าอย่างไม่อายให้ฟัง เกี่ยวกับถุงยางอนามัยที่มีชื่อว่า Durex
ดูเร็กซ์เป็นแบรนด์ สัญชาติอังกฤษ
เริ่มต้นจาก คุณแอลเอ แจ็คสัน ก่อตั้ง บริษัท London Rubber ขึ้น ในปีค.ศ.1915 โดยประกอบธุรกิจเกี่ยวกับนำเข้าถุงยางอนามัยและอุปกรณ์ร้านทำผมมาจำหน่ายที่ประเทศอังกฤษ
ไม่นานนักบริษัทก็เปลี่ยนชื่อมาเป็น London International Group (LIG) และเริ่มพัฒนาสินค้าตัวเองแทน
จุดเปลี่ยนของบริษัทคือปี ค.ศ. 1929 เมื่อบริษัทเปลี่ยนจากนำเข้าถุงยางอนามัยมาเป็นผลิตและจำหน่ายถุงยางอนามัยแทน
โดยใช้ชื่อแบรนด์ว่าดูเร็กซ์ ซึ่งมาจากการรวมคำ Durability Reliability Excellence ที่แปลว่า ทนทาน น่าเชื่อถือ และคุณภาพสูง เข้าด้วยกัน
ดูเร็กซ์ มีการพัฒนาสินค้าที่น่าสนใจคือ มีการผลิตสินค้าขึ้นตามหลักสรีระของผู้ชาย
มีการเก็บสถิติการมีเซ็กซ์จากกลุ่มคนในหลายประเทศ
ปี ค.ศ. 1990 บริษัทได้รับสัญลักษณ์ประกันคุณภาพว่าเป็นสินค้าที่ได้มาตรฐานระดับโลก ซึ่งเป็นบริษัทถุงยางอนามัยรายแรกที่ได้รับ
ปี ค.ศ. 1999 บริษัท LIG ได้รวมกิจการเข้ากับบริษัท Seton Scholl เจ้าของแบรนด์ Scholl และ Betadine เป็นบริษัท SSL international
ปี ค.ศ. 2010 บริษัท Reckitt Benckiser ได้เข้าซื้อบริษัท SSL International
ชื่อบริษัท Reckitt Benckiser เราอาจจะไม่ค่อยรู้จัก แต่ถ้าพูดถึงสินค้าในเครือแล้ว น่าจะคุ้นหูอยู่บ้าง
อาทิ แวนิช (Vanish), สเตร็ปซิล (Strepsils), วีท (Veet) และ เอนฟา (Enfa)
รายได้ และ กำไร ของ บริษัท เอสเอสแอล แมนูแฟคเจอริ่ง (ประเทศไทย) จำกัด
ปี 2014 รายได้รวม 1,496 ล้านบาท กำไรสุทธิ 131 ล้านบาท
ปี 2015 รายได้รวม 1,579 ล้านบาท กำไรสุทธิ 57 ล้านบาท
ปี 2016 รายได้รวม 1,456 ล้านบาท กำไรสุทธิ 9 ล้านบาท
รายได้ และ กำไร ของ บริษัท Reckitt Benckiser Group
ปี 2014 รายได้รวม 344,000 ล้านบาท กำไรสุทธิ 125,000 ล้านบาท
ปี 2015 รายได้รวม 345,000 ล้านบาท กำไรสุทธิ 68,000 ล้านบาท
ปี 2016 รายได้รวม 385,000 ล้านบาท กำไรสุทธิ 71,000 ล้านบาท
บริษัท Reckitt Benckiser Group ใหญ่แค่ไหน?
มูลค่าบริษัท Reckitt Benckiser ประมาณ 2 ล้านล้านบาท ใหญ่กว่า บริษัท ปตท. ที่เป็นบริษัทใหญ่สุดในประเทศไทยเกือบสองเท่า
เล่ามาถึงตรงนี้ การพูดถึงถุงยางอนามัยไม่ใช่เรื่องน่าอาย
แต่จะน่าอายกว่าถ้าเราไม่กล้าใช้เมื่อเราไม่พร้อม
ไม่ว่าเราจะใช้ หรือไม่ใช้ Durex ขอให้ทุกท่านมีความสุขในวันวาเลนไทน์ ลงทุนแมนขอตัวก่อน วันนี้มีนัด..
----------------------
<ad> วันวาเลนไทน์ใครไม่มีนัด มาอ่านบทความลงทุนแมนย้อนหลังกัน อ่านง่าย อ่านสะดวกได้ที่แอปพลิเคชั่น “ลงทุนแมน” โหลดฟรี 
----------------------
Reference
-
-
-
[4440].